**พิพิธภัณฑ์โบราณคดีอียิปต์พีทรี** เป็นส่วนหนึ่งของพิพิธภัณฑ์และคอลเล็กชันของยูนิเวอร์ซิตีคอลลิจลันเดินในลอนดอน เป็นพิพิธภัณฑ์ที่เก็บรักษาโบราณวัตถุมากกว่า 80,000 ชิ้นและจัดอยู่ในกลุ่มโบราณวัตถุชั้นนำของโลกจากอียิปต์และซูดาน

ประวัติ
-------

ส่วนบนของรูปสลักสตรีชาวอียิปต์และสามีของเธอจากช่วงสมัยราชวงศ์ที่สิบแปด จากชุดสะสมของอะมีเลีย เอดเวิดส์ ปัจจุบันตั้งอยู่ในพิพิธภัณฑ์พีทรี
พิพิธภัณฑ์แห่งนี้ก่อตั้งขึ้นเพื่อเป็นศูนย์ทรัพยากรการสอนสำหรับภาควิชาโบราณคดีอียิปต์และนิรุกติศาสตร์ที่มหาวิทยาลัยคอลเลจ ในเวลาเดียวกันกับที่แผนกนี้ก่อตั้งขึ้นในปี ค.ศ. 1892 ชุดสะสมในช่วงแรกเริ่มต้นได้รับการบริจาคโดยนักเขียนอะมีเลีย เอดเวิดส์ วิลเลียม แมตทิว ฟลินเดอส์ พีทรี ซึ่งเป็นศาสตราจารย์คนแรกได้ทำการขุดค้นที่สำคัญหลายครั้ง และในปี ค.ศ. 1913 พีทรีได้ขายชุดสะสมโบราณวัตถุของอียิปต์ให้กับมหาวิทยาลัยคอลเลจ สร้างชุดสะสมโบราณวัตถุอียิปต์ของฟลินเดอส์ พีทรี และเปลี่ยนพิพิธภัณฑ์ให้เป็นหนึ่งในคอลเล็กชันชั้นนำนอกประเทศอียิปต์ โดยชุดสะสมดังกล่าวจัดแสดงครั้งแรกในเดือนมิถุนายน ค.ศ. 1915 พีทรีได้ขุดค้นสถานที่สำคัญหลายสิบแห่งในเส้นทางอาชีพของเขา รวมถึงสุสานสมัยโรมันที่ฮาวารา ซึ่งมีชื่อเสียงจากภาพเหมือนมัมมี่ที่สวยงามในรูปแบบโรมันคลาสสิก อะมาร์นา ซึ่งเมืองของฟาโรห์อะเคนอาเตน และพีระมิดแท้แห่งแรกที่ไมดุม ซึ่งเขาได้ค้นพบหลักฐานที่เก่าแก่ที่สุดเกี่ยวกับการทำมัมมี่

ของสะสมและห้องสมุดได้รับการจัดไว้ในห้องจัดแสดงภายในอาคารหลักของมหาวิทยาลัย และหนังสือนำเที่ยวได้รับการตีพิมพ์ในปี ค.ศ. 1915 ในช่วงแรก ผู้เข้าชมคอลเลกชั่นเป็นนักศึกษาและนักวิชาการ ซึ่งไม่ได้เปิดให้ประชาชนทั่วไปเข้าชม พีทรีได้เกษียณจากมหาวิทยาลัยคอลเลจลอนดอน (UCL) ในปี ค.ศ. 1933 ถึงแม้ว่าผู้สืบทอดของเขาจะยังคงเพิ่มชุดสะสมต่างๆ ต่อไป โดยขุดในส่วนอื่นๆ ของอียิปต์และซูดาน ในช่วงสงครามโลกครั้งที่ 2 (ค.ศ. 1939–1945) ของสะสมได้รับการบรรจุและย้ายออกจากลอนดอนเพื่อความปลอดภัย และในช่วงต้นคริสต์ทศวรรษ 1950 ก็ได้มีการย้ายไปยังที่เป็นคอกม้าเก่า ซึ่งยังคงอยู่ติดกับห้องสมุดวิทยาศาสตร์ ดี.เอ็ม.เอส วัตสัน ของยูซีแอล

อ้างอิง
-------

1. ↑  "UCL Petrie Museum Online Catalogue". *UCL Petrie Museum* (ภาษาอังกฤษ). สืบค้นเมื่อ 2018-06-21.
2. ↑  "UCL: The Petrie Museum of Egyptian Archaeology". *Museum Mile* (ภาษาอังกฤษ). คลังข้อมูลเก่าเก็บจากแหล่งเดิมเมื่อ 2018-09-02. สืบค้นเมื่อ 2018-06-21.
3. ↑  Moon, Brenda E. (2006). *More Usefully Employed: Amelia B. Edwards, Writer, Traveller and Campaigner for Ancient Egypt*. London: Egypt Exploration Society. ISBN 9780856981692. OCLC 850990713.
4. ↑  Willey, Russ. "Rehumanising the past. Petrie Museum, behind Gower Street, Bloomsbury". *Hidden London*. London, ENG. สืบค้นเมื่อ 24 November 2014.
5. ↑  Stevenson 2015, p. 15.
6. ↑  Stevenson 2015.
7. ↑  "Ancient Faces: Mummy Portraits from Roman Egypt". *The Met*. February 8, 2000. สืบค้นเมื่อ 2018-06-21.
8. ↑  Picton, Janet; Quirke, Stephen; Roberts, Paul C. บ.ก. (2007). *Living Images: Egyptian Funerary Portraits in the Petrie Museum*. Walnut Creek, CA: Left Coast Press. ISBN 9781598742510. OCLC 878764269.
9. ↑  "The Central City - Amarna The Place". *Amarna Project*. สืบค้นเมื่อ 2018-06-21.
10. ↑  UCL. "UCL – London's Global University". *UCL CULTURE* (ภาษาอังกฤษ). สืบค้นเมื่อ 2018-06-21.
11. ↑  "Accessing Virtual Egypt".

บรรณานุกรม
----------

* Stevenson, Alice (2015). *The Petrie Museum of Egyptian Archaeology: Characters and Collections*. London: UCLPress. ISBN 978-1-910634-04-2. Open access pdf download.